**Hyrje**

Një vit i ri shkollor i suksesshmëm i ka fillesat në përgatitjen e një plani vjetor të mirëmenduar dhe një njohje të mirë të tekstit të përzgjedhur.

Për të përmbushur qëllimin e vërtetë të mesuesit për një vit shkollor mësuesi duhet të realizojë sa më mirë programin, dhe për realizimin sa më të mirë të tij i duhet mjeti për ta përmbushur këtë qëllim, i cili është teksti mësimor i përzgjedhur.

Natyrisht, **realizimi i programit** është qëllimi i vërtetë i mësuesit, kurse teksti mësimor i përzgjedhur është **një mjet për ta përmbushur këtë qëllim**.

**Teksti Matematika 9** me të cilin ju keni zgjedhur të punoni, është hartuar dhe mbështet pikë për pikë përvetësimin e të gjitha rezultateve të të nxënit, duke iu rezervuar hapësirën e nevojshme secilës tematikë, por edhe nëse teksti nuk do i kishte dhënë vendin e mjaftueshëm përvetësimit të një rezultati të nxëni të programit, ju keni lirinë që ta plotësoni vetë këtë mungesë të tekstit, duke përdorur burime të tjera të nxëni.

Në tekstin e mësuesit që ju keni në dorë është paraqitur **një model i shpërndarjes së përmbajtjes lëndore** te lëndës Matematika 9 si dhe **një plan vjetor sintetik.**

**Le të trajtojmë shkurtimisht secilin**  nga rubrikat e një plani mësimor vjetor të cilat i kemi pasur parasush në hartimin e planit vjetor që kemi hartuar si dhe në vijim modele të përgatitjes ditore për çdo orë mësimi.

## 

**Planifikimi vjetor i lëndës**

1. **Plani vjetor**

**Plani vjetor është një plan sintetik.**

Aty janë planifikuar orët dhe përmbajtja kryesore lëndore për tre periudha.

Periudhat janë:

* **periudha e parë:** shtator- dhjetor,
* **periudha e dytë:** janar – mars,
* **periudha e tretë:** prill- qershor.

Formati i planit mësimor vjetor përmban këto rubrika:

|  |  |  |  |
| --- | --- | --- | --- |
| **TEMATIKAT** | **SHPËRNDARJA E PËRMBAJTJES LËNDORE** | | |
| **SHTATOR – DHJETOR** | **JANAR – MARS** | **PRILL – QERSHOR** |
|  |  |  |  |
|  |  |  |  |
|  |  |  |  |
|  |  |  |  |

Është shumë e rëndësishmë që në fund të planifikimit të shpërndarjes së orëve për të tri periudhat shuma e orëve vërtikalisht (për çdo periudhë dhe horizontalisht, sipas secilës tematikë të jetë e njëjtë.

Në kolonën: **“Tematika”** vendosen të gjitha tematikat që ka matematika që janë**: Numri dhe veprime me ta, Algjebër, Gjeometri, Matja, Statistikë dhe probabilitet.**

**Në pjesën e tabelës që lexon:”Shpërndarja e përmbajtjes kryesore të lëndës sipas tri periudhave”** vendoset përmbajtja kryesore e lëndës që do të zhvillohet në secilën periudhë dhe për secilën tematikë. Gjithashtu, vendoset edhe totali i orëve për secilën periudhë, ku përfshihen njohuri, projekte, përsëritje, punë laboratori, biseda letrare, teste etj., në varësi të specifikave të lëndës. Në rastin e planit të **matematikës 9** kjo ndarje është bërë kështu:

|  |  |  |  |
| --- | --- | --- | --- |
| **Tematikat** | **Shpërndarja e përmbajtjes së lëndës** | | |
| Shtator - dhjetor 56 orë | Janar- mars 42 orë | Prill- qershor 42 orë |

## Planifikimi sipas periudhave

Planifikimi i periudhës është **një planifikim më afatshkurtër** dhe **më i detajuar** i mësimdhënies.

Në këtë lloj planifikimi vendosen me kujdes **rezultatet e të nxënit të kompetencave kyçe** dhe **rezultatet e të nxënit të kompetencave të fushës/lëndës** të cilat do t’í realizojë brenda periudhës, në varësi të cilave përcaktohen dhe përmbajtjet mësimore që do të zhvillohen gjatë kësaj periudhe, **orët mësimore** brenda të cilave ato do të realizohen, duke planifikuar paraprakisht **situatat e të nxënit** përmes të cilave do të mundësohet zhvillimi i kompetencave, **burimet e të nxënit**, **metodologjitë e mësimdhënies** si dhe **llojet e vlerësimit dhe instrumentet vlerësues.**

Plani i një periudhe është analitik dhe në të detajohen temat mësimore që do të zhvillohen përgjatë saj.

Ky plan hartohet duke iu përmbajtur programit dhe tekstit mësimor përkatës.

Në planet sipas periudhave planifikohen të gjitha orët. Në planet tremujore ju jeni të lirë të bëni ndryshimet hap pas hapi në varësi të specifikave që dalin gjatë procesit të mësimdhënies..

### Formati i planit të një periudhe

Formati i planit të një periudhe përmban rubrikat e mëposhtme.

|  |  |  |  |  |  |  |
| --- | --- | --- | --- | --- | --- | --- |
|  | **Rezultatet e të nxënit sipas kompetencave kyçe** (1) | | | | | |
|  | **Rezultatet e të nxënit sipas kompetencave të fushës** (2) | | | | | |
| **Nr.** (3) | **Tematika**  **/ kapitulli**  (4) | **Temat mësimore**  (5) | **Situata e parashikua**  **r e të nxënit** (6) | **Metodologjia**  **dhe veprimtaritë e nxënësve**  (7) | **Vlerësimi** (8) | **Burimet**  (9) |

### 1) Rezultatet e të nxënit sipas kompetencave kyçe

Në këtë rubrikë vendosen rezultatet e të nxënit të kompetencave kyçe, të cilat do të zhvillohen nga nxënësit përgjatë temave mësimore, të zhvilluara gjatë kësaj periudhe.

Ato përzgjidhen në programin mësimor, te rubrika “Rezultatet kryesore të të nxënit, sipas kompetencave kyçe që realizohen nëpërmjet lëndës së matematikës”.

### 2) Rezultatet e të nxënit sipas kompetencave të fushës/ lëndës

Në këtë rubrikë vendosen rezultatet e të nxënit sipas kompetencave të fushës/lëndës, të cilat do të arrihen nga nxënësi nëpërmjet zhvillimit të këtyre temave mësimore. Mësuesi i përzgjedh këto rezultate të nxëni nga programi mësimor.

### 3) Numri rendor

Këtu vendosen numrat për temat mësimore. Totali i numrave në planin e periudhës përkon me numrin e orëve që janë përcaktuar në planin vjetor të lëndës. Në këtë kolonë do të vendosen nga 2 numra , pasi orët janë dyshe.

**4) Tematika**

Në këtë rubrikë shënohen tematikat mbi të cilat është ndërtuar programi i lëndës.

### 5) Tema mësimore

Në këtë rubrikë shënohen të gjitha temat mësimore që do të zhvillohen gjatë periudhës. Përveç temave që i korrespondojnë tekstit mësimor, planifikon edhe orë për projektin, orë për testin ose detyrën përmbledhëse, orë për përmbledhjet ose përsëritjet etj. Gjithashtu, sugjerohet të planifikohen orë për diskutimin dhe vlerësimin e portofolit, në varësi të hapësirës.

### 6) Situata e të nxënit

Në këtë rubrikë vendosen situatat e të nxënit që parashikohen të realizohen gjatë periudhës, të cilat mund të ndryshohen dhe plotësohen përgjatë zhvillimit të lëndës. Situatat e të nxënit mund t’i përkasin një teme mësimore, disa temave mësimore, ashtu sikurse mund të ketë tema mësimore për të cilat mësuesi nuk zhvillon situata të nxëni. Me situatë të nxëni kuptohet ndërtimi i njohurive nëpërmjet një situate praktike ose reale.

### 7) Metodologjia dhe veprimtaritë e nxënësve

Në këtë rubrikë vendosen teknikat dhe metodat e mësimdhënies (p.sh., harta e konceptit, parashikimi me terma paraprakë, grupet e ekspertëve, punë në grup etj.) që do të përdoren gjatë zhvillimit të këtyre temave në një periudhë të caktuar (jo shumë e detajuar sepse e tillë kjo rubrikë detajohet në planifikimin ditor).

### 8) Vlerësimi

Këtu vendosen teknikat e vlerësimit që do të përdoren gjatë zhvillimit të këtyre temave në një periudhë të caktuar si p.sh., vlerësimi i përgjigjeve me gojë; vlerësimi i punës në grup; vlerësim mes nxënësish; vlerësim i aktivitetit gjatë debateve në klasë; vlerësim i detyrave të shtëpisë; vetëvlerësim; intervistë me një listë treguesish; vëzhgim me një listë të plotë treguesish; portofol, prezantim ose punë me gojë ose me shkrim, projekt kurrikular etj. Kjo rubrikë detajohet në planifikimin ditor.

### 9) Burimet

Në këtë rubrikë mësuesi vendos burimet që do të përdoren për arritjen e rezultateve të të nxënit si p.sh., teksti i nxënësit, libri digjital, teksti i ushtrimeve (nëse ka të tillë), vepra të ndryshme etj. Kjo rubrikë nuk plotësohet në mënyrë shumë të detajuar, pasi e tillë do të plotësohet në planin ditor.

## Planifikimi ditor

Në përgatitjen e një plani ditor mësuesi përcaktohen rezultatet e pritshme të asaj ore mësimi, përgatiten veprimtaritë mësimore, përzgjidhen metodat dhe strategjitë, përzgjidhen burimet e të nxënit, përcaktohen teknikat e vlerësimit të përshtatshme për klasën, parashikohet puna me klasën, grupet, nxënës të veçantë, parashikohet lidhje me lëndët e tjera etj.

### Formati i planit ditor

Më poshtë është dhënë formati i një plani ditor:

|  |  |  |  |  |
| --- | --- | --- | --- | --- |
| **Fusha:** | **Lënda:** | | **Shkalla:** | **Klasa:** |
| **Tema mësimore:** | | | **Situata e të nxënit:** |  |
| **Rezultatet e të nxënit të temës mësimore:**  **Nxënësi:**  - | | | **Fjalët kyçe:** |  |
| **Burimet:** | |  | **Lidhja me fushat e tjera ose me temat ndërkurrikulare:** | |
|  | | **Metodologjia dhe veprimtaritë e nxënësve** | | |
| **Vlerësimi**: | |  | | |
| **Detyra**: | |  | | |

* Fusha (përcaktohet fusha e të nxënit ku bën pjesë lënda)
* Lënda (shënohet emri i lëndës)
* Shkalla (shënohet shkalla, duke iu referuar Kornizës Kurrikulare)
* Klasa (shënohet klasa)
* Tema mësimore (shënohet tema mësimore)
* Situata e të nxënit (këtu shkruhet shkurtimisht tema e situatës së të nxënit), nëse mësuesi ka planifikuar një situatë. Nëse mësuesi nuk planifikon situatë për atë temë mësimi, nuk do të shkruajë asgjë në këtë rubrikë.
* Rezultatet e të nxënit (këtu vendosen rezultatet e temës mësimore që nxënësi do të arrijë gjatë orës së mësimit).
* Fjalët ose konceptet kyçe të temës mësimore.
* Burimet që do të përdoren gjatë orës së mësimit.
* Lidhja me fushat e tjera ose me temat ndërkurrikulare, nëse ka.
* Metodologjia ose veprimtarinë e nxënësve (metodologjia për arritjen e rezultateve të të nxënit të orës së mësimit dhe veprimtaritë e nxënësve lidhen me situatën e të nxënit, nëse është planifikuar një e tillë).
* Vlerësimi (shënohen teknikat e vlerësimit).
* Detyrat e shtëpisë (shënohen detyrat e shtëpisë, nëse do të jepen).

# VLERËSIMI I NXËNËSIT

Vlerësimi i nxënësve është ndër komponentët më të rëndësishëm të kurrikulës me bazë kompetencat. Ky vlerësim, bazuar në rezultatet e të nxënit, përfshin gjykimin për arritjet e nxënësve (njohuri, shkathtësi, qëndrime) përkundrejt niveleve të arritjeve.

Mësuesi, në përputhje me parimet themelore të vlerësimit, siguron përdorimin e të gjitha llojeve të vlerësimit, të cilat përcaktohen si të domosdoshme për të gjykuar në lidhje me arritjet e nxënësve, në funksion të mbështetjes së të nxënit dhe mësimdhënies.

**Vlerësimi për të nxënë i nxënësit kryhet nëpërmjet:**

1. Vlerësimit të vazhduar.
2. Vlerësimit me test/detyrë përmbledhëse.
3. Vlerësimit të portofolit lëndor të nxënësit.

## Vlerësimi i vazhduar

* Vlerësimi i vazhduar bazohet në vëzhgimet dhe gjykimet e mësuesit mbi ***përgjigjet me gojë ose me shkrim, punët me shkrim, punët në grup, diskutimet e mësuesit me nxënësit, vetëvlerësimin e nxënësit, vlerësimin e nxënësit nga nxënësi, pjesëmarrjen në aktivitete dhe debatet në klasë, vlerësimin e detyrave të shtëpisë apo të klasës,*** përgjatë **një periudhe**.
* Për vlerësimin e vazhduar të arritjes së rezultateve të të nxënit, mësuesi **mban shënime në evidencë për çdo nxënës**. Shënimet në evidencë mund të mbahen me **notë, simbole**

etj., të shoqëruara me **komente** të cilat i referohen niveleve të arritjes së kompetencave lëndore.

* Për lehtësimin e punës së tij mësuesit i sugjerohet të shkruajë në fund të evidencës **një legjendë** e cila shpjegon kuptimin e simboleve të vendosura.
* Komentet i referohen **niveleve të arritjes së kompetencave lëndore**

*Legjendë: ++ (sh. mirë); + (mirë); +- dhe*  *(mesatar); -+ dhe ? (nën mesatar); - dobët; - - (sh. dobët). N1- Niveli 1; N2 – Niveli 2; N3 – Niveli 3; N4 – Niveli 4. TN – test i ndërmjetëm*

*Në përfundim të periudhës tremujore, vlerësimi i vazhduar mbyllet me një notë përmbledhëse (NVv). Nota e vlerësimit të vazhduar në këtë rast gjykohet në bazë të ecurisë (progresit ose regresit) të arritjeve të nxënësit përgjatë periudhës.*

**Vlerësimi me test ose detyrë përmbledhëse**

* Në përfundim të periudhës kryhet vlerësimi me test ose detyrë përmbledhëse, e cila ka për qëllim të matë nivelin e arritjeve të nxënësit për një grup të caktuar rezultatesh të nxëni.
* Testi përmbledhës është test që përmban vetëm rezultatet e të nxënit (njohuritë dhe shkathtësitë) kryesore të periudhës përkatëse. Koha e realizimit të testit është 45 min si të gjitha testet e tjera.