|  |  |  |  |  |  |
| --- | --- | --- | --- | --- | --- |
| **Fusha Matematikë** | **Lënda Matematikë** | | **Shkalla IV** | | **Klasa IX** |
| **Tematika:** Shndërrimet gjeometrike. | | | **Situata e të nxënit:**  Vizatoni një trekëndësh, ndërtoni simetrikun e tij në lidhje me njërën brinjë të tij.  Krahasoni trekëndëshin që përftuat me trekëndëshin fillestar. | | |
| **Tema mësimore:**   * Përshkruajnë shndërrimet gjeometrike. | | |
| **Rezultatet e të nxënit të kompetencave të fushës  sipas temës mësimore:**  **Nxënësi:**   * Përkufizon  saktësisht konceptet e simetrisë, rrotullimit dhe zhvendosjes. * Shndërron figurat 2D me anë të kombinimeve të simetrisë, rrotullimit , zhvendosjes. * Tregon që në izometri (simetri, rrotullim, zhvendosje paralele, figurat ruajnë formën dhe përmasat. | | | | **Fjalët kyçe:**  shndërrime, simetri, rrotullim, vektor, zhvendosje paralele, formë, përmasa, fytyrë, shëmbëllim. | |
| **Burimet:** Teksti Matematika 9, fletore e punës. | | **Lidhja me fushat e tjera ose me temat ndërkurrikulare.** Gjuha dhe komunikimi, Shkencat e natyrës, Artet. | | | |
| **Metodologjia, teknikat e përdorura, veprimtaritë e nxënësve.** | | | | | |
| **Organizimi i orës së mësimit.**     ***Metodologjia:*** zbatim, formulim, vlerësim.  **Veprimtaria e të nxënit:** Punë individuale, diskutime.  ***a. Lidhja e temës me njohuritë e mëparshme të nxënësve(Parashikimi i të nxënit)***  Vizatoni një trekëndësh, ndërtoni simetrikun e tij në lidhje me AB.  Si është trekëndëshi i formuar krahasuar me trekëndëshin fytyrë?  **b.  Ndërtimi i njohurive të reja.( vëzhgo-analizo- diskuto)**  Mësuesi kontrollon dhe diskuton me nxënësit zgjidhjen e detyrës së shtëpisë. Diskuton me nxënësit situatën e të nxënit dhe materialet e mësipërme, dëgjon mendimet dhe përfundimet që nxënësit arrijnë. Njohuritë e marra në klasën e 7-të dhe të 8-të për shndërrimet e figurave do të rimerren dhe zgjerohen në temën 15.3. Gjatë kësaj ore mësimore nxënësit përforcojnë konceptin se ne shndërrimet gjeometrike të simetrisë, rrotullimit, të zhvendosjes paralele, figura fytyrë dhe figura shëmbëllim janë kongruente. Në shndërrimin e zmadhimit (zvogëlimit) shëmbëllimi do të ruaj formën dhe masën e këndeve por jo përmasat. Mësuesi thekson rëndësinë që kanë elementët e rrotullimit (qendra e rrotullimit, këndi i rrotullimit e drejtimi i tij) në ndërtimin e figurave shëmbëllim. Po kështu njeh nxënësit me vektorin dhe elementet e tij. Më anë të shembujve të zgjidhur 2, 3 mësuesi njeh konkretisht nxënësit me: a)zhvendosjen e një trekëndëshi sipas një vektori të dhënë, b)gjetjen e llojit të shndërrimit kur jepet fytyra dhe shëmbëllimi. Për përforcimin e njohurive nxënësit punojnë në tekst ***ushtrimet 1-9*** të përzgjedhur nga mësuesi që i udhëheq dhe i orienton nxënësit në punën e tyre. Në varësi të kohës mësuesi punon dhe ***ushtrimin 12*** të temës 15.3  **c. Prezantimi dhe demonstrimi i rezultateve të arritura. (punë në grupe, në dyshe, praktikë e pavarur.**  Prezantimi i punës së pavarur bëhet në fletën e librit ku ata kanë aplikuar shndërrimet. Argumentojnë veprimet dhe përfundimet e gjetura. | | | | | |
| **Vlerësimi:** Mësuesi vlerëson saktësinë e shndërrimeve dhe konkluzioneve që ata kanë arritur. | | | | | |
| **Detyrat e dhëna për punë të pavarur:** Fleta e punës përkatëse për temat 15.3 | | | | | |

|  |  |  |  |  |  |
| --- | --- | --- | --- | --- | --- |
| **Fusha Matematikë** | **Lënda Matematikë** | | **Shkalla IV** | | **Klasa IX** |
| **Tematika:** Shndërrimet gjeometrike | | | **Situata e të nxënit:**  Vizatoni trekëndëshin kënddrejte ABC me katetet 3 dhe 4 cm.  Vizatoni trekëndëshin kënddrejtë ABC me katetet 6 dhe 8 cm. Krahasoni hipotenuzat. Ç’mund te themi për këto dy trekëndësha dhe elementet e tyre? | | |
| **Tema mësimore:**   * Zmadhimi (Zvogëlimi). | | |
| **Rezultatet e të nxënit të kompetencave të fushës  sipas temës mësimore:**  **Nxënësi:**   * Zmadhon (zvogëlon) figurat 2D, kur është dhënë qendra dhe koeficienti i zmadhimit(zvogëlimit). Nuk prodhohen figura kongruente por figura të ngjashme. | | | | **Fjalët kyçe:**  Zmadhim, zvogëlim, përmasë, fytyrë, shëmbëllim, koeficient dhe qendër zmadhimi. | |
| **Burimet:** Teksti Matematika 9, fletore e punës. | | **Lidhja me fushat e tjera ose me temat ndërkurrikulare.** Gjuha dhe komunikimi,  Shkencat e natyrës, Artet. | | | |
| **Metodologjia, teknikat e përdorura, veprimtaritë e nxënësve.** | | | | | |
| **Organizimi i orës së mësimit.**   ***Metodologjia:*** zbatim, formulim, vlerësim.  **Veprimtaria e të nxënit:** Punë individuale, diskutime.  ***a. Lidhja e temës me njohuritë e mëparshme të nxënësve (Parashikimi i të nxënit)***  Mësuesi diskuton me nxënësit njohuritë për figurat kongruente dhe te ngjashme, thekson dallimin midis tyre.  **b.  Ndërtimi i njohurive të reja. (vëzhgo-analizo-diskuto)**  Gjatë kësaj ore mësuesi synon të zgjerojë dhe përforcojë njohuritë për shndërrimin e zmadhimit (zvogëlimit). Mësuesi më anë të shembullit të zgjidhur 1 i njeh nxënësit me zmadhimin e figurës kur jepet koeficienti dhe nxit nxënësit që të arrijnë në konkluzionin se gjatë zmadhimit (zvogëlimit) shëmbëllimi ruan formën, masën e këndeve por jo përmasat. Shembulli 2 i zgjidhur u tregon nxënësve ç’është koeficienti i zmadhimit dhe qendra e zmadhimit. Në shembullin 3 përforcohen këto njohuri.  ***Ushtrimet 1-9*** të temës 15.4 shërbejnë për përforcimin e njohurive dhe shkathtësive për shndërrimet gjeometrike. Në varësi të kohës është e nevojshme të diskutohet dhe zgjidhja e ***Ushtrimit 9*** të temës 15.4.  **c. Prezantimi dhe demonstrimi i rezultateve të arritura.(punë në grupe, në  dyshe, praktikë e pavarur.**  Prezantimi i punës së pavarur bëhet në fletën e librit ku ata kanë aplikuar shndërrimet. Argumentojnë veprimet dhe përfundimet e gjetura. | | | | | |
| **Vlerësimi:** Mësuesi vlerëson saktësinë e shndërrimeve dhe konkluzioneve që ata kanë arritur. | | | | | |
| **Detyrat e dhëna për punë të pavarur:** Fleta e punës përkatëse për temat 15.4. | | | | | |