|  |  |  |  |
| --- | --- | --- | --- |
| **Fusha Matematikë** | **Lënda Matematikë** | **Shkalla IV** | **Klasa IX** |
| **Tematika:** Shndërrimet gjeometrike | | **Situata e të nxënit:**  A keni dëgjuar për ndonjë mozaik të famshëm në vendin tuaj?  Diskutohet rreth kërkimeve në internet të bëra lidhur me këtë temë internet për historikun e saj. | |
| **Tema mësimore:**   * Mozaikët. | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Kupton se cili prej shumëkëndëshave mund të shërbejë për të ndërtuar një mozaik dhe shpjegon pse të tjerët nuk mund të krijojnë. * Ndërton mozaik me ndihmën e një figure plane. | | | **Fjalët kyçe:** mozaik,  mozaik i rregullt, elemente të mozaikut. |
| **Burimet:**  Teksti Matematika 9, fletore e punës, internet. | | **Lidhja me fushat e tjera ose me temat ndërkurrikulare.**  Gjuha dhe komunikimi, Shkencat e natyrës, Artet, TIK. | |
| **Metodologjia, teknikat e përdorura, veprimtaritë e nxënësve.** | | | |
| **Organizimi i orës së mësimit.**   ***Metodologjia:*** zbatim, formulim, vlerësim.  **Veprimtaria e të nxënit:** Punë individuale, diskutime.  ***a. Lidhja e temës me njohuritë e mëparshme të nxënësve (Parashikimi i të nxënit)***  Diskutohet si fillim në lidhje me mozaikun dhe kërkimet e bëra në internet nga nxënësit në lidhje me mozaikët në vendin tonë. Më pas shtrohen e diskutohen pyetjet:  Tregoni disa figura plane, evidentoni elementët e tyre. Si mund t’i kombinojmë ato?  **b.  Ndërtimi i njohurive të reja. (vëzhgo-analizo-diskuto)**  Në këtë orë mësimore mësuesi pasi kontrollon detyrën e shtëpisë, prezanton konceptin e mozaikut, duke e ilustruar me shembuj konkret. Më pas njeh nxënësit më formimin e disa mozaikëve duke përdorur figurat si trekëndëshi, katërkëndëshi. Mozaikët e rregullt formohen nga trekëndëshi barabrinjës. E rëndësishme për formimin e mozaikëve është formimi i këndit 360º në pikën ku bashkohen disa kulme. Në shembullin e zgjidhur 1 nxënësit njihen me figurat plane që formojnë mozaikë dhe ato që nuk mund që mund të formojnë mozaikë. Më pas mësuesi njeh nxënësit me shembullin e zgjidhur 2. Për përforcimin e njohurive të temës 15.1 nxënësit punojnë ***ushtrimet 1; 3; 6; 7*** të mësimit 15.1. Modelet e mozaikëve të formuar prezantohen në fletore.  **c. Prezantimi dhe demonstrimi i rezultateve të arritura.(punë në grupe, në  dyshe, praktikë e pavarur.**   * Nxënësit prezantojnë mozaikët e ndërtuar dhe të ngjyrosur në fletore. Më pas mozaiku më i mirë bëhet prezent në tabelë. | | | |
| **Vlerësimi:** Gjatë gjithë orëve mësimore mësuesi vlerëson nxënësit për saktësinë dhe kreativitetin ilustruar me shpjegimet përkatëse për mozaikët . | | | |
| **Detyrat e dhëna për punë të pavarur:** Fleta e punës përkatëse për temat 151. Ushtrimet 2; 4; 5 në temën 15.1 | | | |

|  |  |  |  |
| --- | --- | --- | --- |
| **Fusha Matematikë** | **Lënda Matematikë** | **Shkalla IV** | **Klasa IX** |
| **Tematika:** Shndërrimet gjeometrike. | | **Situata e të nxënit:**  Çfarë lidhje kanë pikat e rrethit me qendrën e rrethit? Tregoni këtë lidhje. | |
| **Tema mësimore:**   * Vendi gjeometrik i pikave. | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Tregon ç’është vendi gjeometrik i pikave. * Përcakton vendin gjeometrik të pikave në bazë të një cilësie të dhënë. | | | **Fjalët kyçe:**  vend gjeometrik. |
| **Burimet:** Teksti Matematika 9, fletore e punës, internet. | | **Lidhja me fushat e tjera ose me temat ndërkurrikulare.** Gjuha dhe komunikimi, Shkencat e natyrës, Artet, TIK. | |
| **Metodologjia, teknikat e përdorura, veprimtaritë e nxënësve.** | | | |
| **Organizimi i orës së mësimit.**     ***Metodologjia:*** zbatim, formulim, vlerësim.  **Veprimtaria e të nxënit:** Punë individuale, diskutime.  ***a. Lidhja e temës me njohuritë e mëparshme të nxënësve(Parashikimi i të nxënit)***  Mësuesi përcakton një pikë A dhe kërkon që nxënësit të gjejnë bashkësinë e pikave të planit që janë 2 cm larg, pikës së dhënë. Çfarë figure formojnë këto pika?  **b.  Ndërtimi i njohurive të reja.( vëzhgo-analizo- diskuto)**  Mësuesi diskuton me nxënësit situatën e të nxënit. Dëgjon mendimet dhe konkluzionet që ata paraqesin. Më pas mësuesi u prezanton nxënësve ç’është vendi gjeometrik i pikave. Me anë të shembullit të zgjidhur 1, njihen konkretisht me vendin gjeometrik të pikave 3 cm larg një pike të dhënë.  **Shembulli i zgjidhur 2** u zgjeron konceptin për vendin gjeometrik të pikave. Ilustrimi bëhet me figurë.  Për përforcimin e njohurive mbi vendin gjeometrik të pikave shërbejnë ***ushtrimet 1; 2; 4; 6*** të temës 15.2. Zgjidhja dhe diskutimi i tyre bëhet në klasë në varësi të kohës.  **c. Prezantimi dhe demonstrimi i rezultateve të arritura. (punë në grupe, në  dyshe, praktikë e pavarur.**   * Nxënësit tregojnë me anë të vizatimeve vendin gjeometrik të pikave në tabelë dhe në fletoren e tyre. Mësuesi veçon vendin gjeometrik të gjetur më me saktësi. | | | |
| **Vlerësimi:** Gjatë orës mësimore mësuesi vlerëson nxënësit për saktësinë dhe kreativitetin ilustruar me shpjegimet përkatëse për vendin gjeometrik të pikave. | | | |
| **Detyrat e dhëna për punë të pavarur:**  Fleta e punës përkatëse për temën 15.2. ushtrimet 3; 5 në temën 15.2.  Nxënësit cilësorë ushtrimin 6, 7 të temës 15.2. | | | |